Príloha č. 3 VP-KU-114 zo dňa dd.mm.rrrr
[bookmark: X363f2094948de73552164edf500729b8bbe7979]METODIKA RIADENIA PROJEKTOV 

[bookmark: účel-dokumentu]1. Účel a cieľ 
[bookmark: rozsah-pôsobnosti]Táto metodika stanovuje jednotný rámec pre riadenie projektov na Katolíckej univerzite v Ružomberku (ďalej len „KU“), a to v súlade s metodikou PRINCE2. Cieľom metodiky je zabezpečiť efektívne, transparentné a kontrolované riadenie projektov na KU.

[bookmark: základné-princípy-prince2]2. Základné princípy
Pri riadení akýchkoľvek projektov  je potrebné uplatňovať v maximálnej možnej miere nižšie uvedené princípy:

[bookmark: X04f9c331aac21128387a97a061348e914f80031]2.1 Neustále zdôvodnenie projektu
Každý projekt musí mať jasne definovaný prínos, tzv.  Business Case pre KU – organizačnú zložku, vedu – výskum - umenie, vzdelávanie alebo napĺňanie cieľov tretej spoločenskej misie, pričom platí:
a) Business Case je potrebné vypracovať pri príprave projektu a priebežne aktualizovať,
b) projekt môže pokračovať len v prípade, že jeho prínosy prevyšujú náklady a riziká,
c) pri grantových projektoch sa vychádza z cieľov výzvy a strategických cieľov KU.

[bookmark: X975201609f37e5260c7e7df4e2368454cbde8c6]2.2 Poučenie sa zo skúseností 
Pri každom projekte je potrebné systematické využívanie skúseností zodpovedných riešiteľov z predchádzajúcich projektov, tzv.  Lessons Learned s dôrazom na:
a) evidenciu poučení z predchádzajúcich projektov,
b) zohľadnenie skúseností pri príprave nových projektových žiadostí,
c) vyhodnotenie projektu po jeho ukončení.

[bookmark: definované-roly-a-zodpovednosti]2.3 Definované role a zodpovednosti
Každý účastník projektu musí mať jasne stanovené kompetencie, a to vzhľadom na: 
a) jednoznačné určenie zodpovednosti za rozhodovanie, riadenie a realizáciu,
b) elimináciu duplicitných alebo nejasných kompetencií,
c) rešpektovanie organizačnej štruktúry. 

[bookmark: riadenie-po-etapách]2.4 Riadenie po etapách
Projekt je potrebné plánovať a riadiť po jednotlivých etapách, pričom platí, že:
a) každá etapa má jasne a jednoznačne definované čiastkové ciele a výstupy, pričom je potrebné použiť techniku SMART,
b) po ukončení etapy je potrebné vyhodnotiť jej úspešnosť,
c) ďalšie pokračovanie projektu schvaľuje riadiaci výbor.

[bookmark: riadenie-výnimkami]2.5 Riadenie výnimkami
Riadenie projektu je delegované na rolu projektového manažéra v rámci stanovených tolerancií, avšak:
a) riadiaci výbor stanovuje tolerancie na: čas, náklady, kvalitu, rozsah, riziko,
b) projektový manažér riadi projekt samostatne v rámci týchto limitov,
c) prekročenie tolerancií projektový manažér eskaluje na riadiaci výbor.

[bookmark: zameranie-na-produkty]2.6 Zameranie na výstupy
Projekt je riadený s dôrazom na kvalitu definovaných výstupov a ich merateľnosti, pričom pre každý výstup musia byť:
a) definované kritéria kvality,
b) kontrola výstupu a zaznamenané jeho odchýlky, 
c) spracované vyhodnotenie výstupu a jeho schválenie.
[bookmark: organizačná-štruktúra-projektu]3. Organizačná štruktúra projektu
[bookmark: projektová-rada]Je základným predpokladom pre efektívne riadenie projektu, pričom základným prvkom sú jasne definované role, kompetencie a vzťahy medzi jednotlivými účastníkmi projektu. Tieto prvky následne umožňujú zabezpečiť transparentnosť rozhodovania, efektívnu komunikáciu a jednoznačné priradenie zodpovednosti.

3.1 Riadiaci výbor
Riadiaci výbor predstavuje najvyšší riadiaci orgán projektu a nesie celkovú zodpovednosť za jeho úspešnú implementáciu. Zabezpečuje strategické smerovanie projektu a dohliada na jeho súlad s cieľmi výzvy a strategickými cieľmi KU. 
Odporúčané zloženie riadiaceho výboru:
a) rektor/dekan alebo ním poverený prorektor/prodekan - predseda,
b) prorektor/prodekan, pod ktorého agendu spadá projektová činnosť,
c) referent pre vedu a výskum, resp. vedu a umenie alebo referent projektového pracoviska.
Zodpovednosti riadiaceho výboru:
a) schvaľovanie Business Case,
b) rozhodovanie o pokračovaní projektu,
c) dohľad nad súladom s poslaním KU a efektívnym využitím zdrojov.

V rámci zasadnutia riadiaceho výboru zodpovedný riešiteľ projektu informuje a predkladá správy o projekte.

[bookmark: projektový-manažér]3.2 Projektový manažér
Projektový manažér je zodpovedný za každodenné riadenie projektu a zabezpečenie dodania výstupov v súlade so schválenými plánmi. Predstavuje spojovací článok medzi riadiacim výborom a realizačným tímom.
Rolu môže vykonávať:
a) zodpovedný riešiteľ projektu alebo
b) iná poverené osoba.
Zodpovednosti projektového manažéra:
a) plánovanie a koordinácia aktivít,
b) riadenie rizík a zmien,
c) komunikácia s dodávateľmi tovarov a služieb,
d) komunikácia s poskytovateľmi a donormi,
e) spolupráca s ekonomickým a mzdovým oddelením.

[bookmark: Xddb000dd4dc04bdca293f713be8af7f0f284f24]3.3 Metodická a administratívna podpora 
Metodickú a administratívnu podporu zabezpečujú oddelenia/referáty vedy, výskumu alebo vedy a umenia, a to iba v prípade, že na príslušnej organizačnej zložke nie je projektové pracovisko alebo jeho ekvivalent, prípadne nebolo dohodnuté inak. 
Zodpovednosti:
a) podpora pri príprave projektových žiadostí,
b) kontrola súladu s internými predpismi KU,
c) kontrola súladu s požiadavkami poskytovateľov,
d) evidencia projektov.

[bookmark: ekonomické-oddelenie-rektorátu-ku]3.4 Referáty ekonomiky a verejného obstarávania
Pre správne zabezpečenie ekonomickej agendy v súvislosti s každým jednotlivým projektom referáty ekonomiky a verejného obstarávania vyžadujú po podpise zmluvy o poskytnutí finančných prostriedkov od projektového manažéra nasledovné: 
a) predloženie personálnej matice projektu s jasne definovanými kompetenciami a určenou zodpovednosťou za projekt a jeho jednotlivé etapy,
b) predloženie podrobného rozpočtu projektu  a časového rámca projektu, 
c) definovanie účelovosti a špecifík jednotlivých položiek projektu,
d) priebežné odsúhlasovanie čerpania výdavkov v dostatočnom predstihu,
e) spoluprácu s pracovníkom referátu verejného obstarávania (ďalej len „VO“) v zmysle aktuálne platnej Smernice o verejnom obstarávaní a Metodických usmernení kvestora na úseku VO pri príprave požiadavky na zabezpečenie nákupov tovarov, stavebných prác a služieb.
Zodpovednosti:
a) kontrola súladu požiadaviek zodpovedného riešiteľa s jednotlivými položkami rozpočtu projektu,
b) referát VO zabezpečuje nákup tovarov, stavebných prác a služieb na základe písomnej požiadavky zodpovedného riešiteľa projektu,
c) realizácia nákupu tovarov, stavebných prác a služieb v súlade s aktuálne platným zákonom o VO. 

[bookmark: tímoví-manažéri-riešitelia]3.5 Riešitelia
Zodpovedajú za realizáciu konkrétnych častí projektu, ako sú výskumné úlohy, pedagogické aktivity, propagácia výsledkov a výstupov projektu, a pod.

[bookmark: interný-audit-ku]3.6 Vnútorná kontrola
Kontrolu projektu môže vykonať Referát hlavného kontrolóra, riadenia dokumentácie, vnútornej legislatívy a kybernetickej bezpečnosti rektorátu KU, alebo Referát pre projektovú činnosť rektorátu KU.
Zodpovednosti:
a) kontrola dodržiavania interných predpisov KU,
b) kontrola a dodržiavanie pravidiel pri projektoch financovaných z Európskej únie,
c) vypracovanie odporúčaní na zlepšenie procesov implementácie projektu.


[bookmark: procesy-riadenia-projektu]4. Procesy riadenia projektu

[bookmark: začatie-projektu-starting-up-a-project]4.1 Začatie projektu (Starting Up a Project)
· identifikácia výzvy alebo potreby
· vypracovanie projektového zámeru a Bussines Case
· identifikácia partnerov a zainteresovaných strán

[bookmark: iniciácia-projektu-initiating-a-project]4.2 Iniciácia projektu (Initiating a Project)
· vypracovanie PID (Project Initiation Documentation)
· definovanie cieľov, výstupov a ich kvality, míľnikov, ako aj jednotlivých etáp, rozpočtu, personálnej matice a harmonogramu projektu
· nastavenie pravidiel reportingu pre riadiaci výbor a odsúhlasenie tolerancií

[bookmark: riadenie-etapy-controlling-a-stage]4.3 Riadenie etapy (Controlling a Stage)
· monitorovanie pokroku projektu
· kontrola plnenia výstupov, míľnikov
· riadenie odchýlok

[bookmark: Xab88f7a8a9950fc6e76ec4bc2a8e30995cbbf64]4.4 Riadenie dodania produktu (Managing Product Delivery)
· zadávanie úloh riešiteľom
· kontrola kvality výstupov

[bookmark: X1e1acfcd36b322b72e1618cd462a2bc3e474601]4.5 Riadenie hraníc etáp (Managing a Stage Boundary)
· hodnotenie priebehu etapy
· príprava podkladov pre pokračovanie projektu
· aktualizácia plánov a rozpočtu

[bookmark: ukončenie-projektu-closing-a-project]4.6 Ukončenie projektu (Closing a Project)
· odovzdanie výstupov projektu
· záverečné vyhodnotenie, ako napr. záverečná správa pre grantovú agentúru
· dokumentácia poučení (Lessons Learned)
[bookmark: riadenie-dokumentácie]5. Riadenie dokumentácie
Všetky projektové dokumenty musia byť:
a) verzionované,
b) archivované v súlade s platnou legislatívou Slovenskej republiky a všeobecne záväznými požiadavkami poskytovateľov alebo donorov.

[bookmark: riadenie-rizík]6. Riadenie rizík
Cieľom riadenia rizík je minimalizovať pravdepodobnosť vzniku negatívnych udalostí a ich dopad, prípadne využiť príležitosti, ktoré môžu prispieť k úspechu projektu.
Riadenie rizík zahŕňa najmä:
a) identifikáciu rizík na začiatku aj počas projektu,
b) hodnotenie pravdepodobnosti a dopadu rizík,
c) definovanie opatrení na ich zmiernenie alebo elimináciu,
d) priebežné monitorovanie a aktualizáciu registra rizík.

[bookmark: riadenie-zmien]7. Riadenie zmien
Cieľom riadenia zmien je zabezpečiť, aby všetky zmeny projektu  boli riadne zdokumentované, vyhodnotené z hľadiska ich dopadu a realizované kontrolovaným spôsobom bez negatívneho vplyvu na ciele projektu.
Riadenie zmien zabezpečuje:
a) transparentnosť rozhodovania o zmenách,
b) minimalizáciu rizík spojených so zmenami,
c) zachovanie súladu projektu s jeho cieľmi a Business Case,
d) dokumentovanie histórie zmien pre účely kontroly a auditu,
e) schvaľovanie riadiacim výborom alebo podľa pravidiel poskytovateľa, resp. donora. 

[bookmark: kontrola-a-reporting]8. Kontrola a reporting
Kontrola a systematické reportovanie KPI predstavujú kľúčový nástroj riadenia projektov. Ich cieľom je zabezpečiť transparentnosť, efektívne využívanie zdrojov a včasnú identifikáciu problémov. Zároveň umožňujú vedeniu príslušnej organizačnej zložky a riadiacemu výboru prijímať informované rozhodnutia na základe dát. Zabezpečujú priebežnú kontrolu plnenia cieľov projektov a súladu s Business Case. Umožňujú včas identifikovať odchýlky a prijať nápravné opatrenia. Zvyšujú zodpovednosť projektových manažérov a zodpovedných riešiteľov. Vytvárajú podklad pre strategické riadenie projektového portfólia KU.

[bookmark: kľúčové-ukazovatele-výkonnosti-kpi]8.1 Kľúčové ukazovatele výkonnosti (KPI)
[bookmark: kpi-pre-business-case]
KPI pre Business Case
· % projektov s aktualizovaným Business Case počas realizácie
· % projektov dosahujúcich plánované prínosy

[bookmark: kpi-pre-lessons-learned]KPI pre Lessons Learned
· počet zdokumentovaných “lessons learned” na projekt
· % projektov s realizovaným záverečným vyhodnotením

[bookmark: kpi-pre-roly-a-zodpovednosti]KPI pre role a zodpovednosti
· % projektov s definovanou organizačnou štruktúrou
· počet eskalácií spôsobených nejasnými kompetenciami

[bookmark: kpi-pre-riadenie-po-etapách]KPI pre riadenie po etapách
· % etáp ukončených včas
· % etáp schválených bez podmienok riadiacim výborom

[bookmark: kpi-pre-riadenie-výnimkami]KPI pre riadenie výnimkami
· počet prekročení tolerancií na projekt
· priemerný čas eskalácie problému

[bookmark: kpi-pre-zameranie-na-produkty]KPI pre zameranie na výstupy
· % výstupov splňujúcich kvalitatívne kritériá na prvé schválenie
· počet opráv výstupov
